                             højesterets dom
                        afsagt mandag den 10. oktober 2011
sag 114/2010
(2. afdeling)
cargobull finance a/s
(advokat poul bostrup)
mod
skatteministeriet
(kammeradvokaten ved advokat steffen sværke)
i tidligere instans er afsagt dom af vestre landsrets 4. afdeling den 25. marts 2010.
i pådømmelsen har deltaget fem dommere: peter blok, per walsøe, lene pagter kristensen,
poul dahl jensen og michael rekling.
påstande
appellanten, cargobull finance a/s, har gentaget sine påstande.
skatteministeriet har påstået stadfæstelse.
højesterets begrundelse og resultat
landsskatterettens kendelse gengivet i skm 2001.372 (tfs 2001.803) må – som det også
fremgår af landsskatterettens kendelse gengivet i skm 2005.256 (tfs 2005.560) – forstås
således, at anerkendelsen af en ret til, når visse betingelser er opfyldt, at foretage skattemæs-
sige fradrag for hensættelser til serviceforpligtelser er begrænset til situationer svarende til
den, som forelå i den pågældende sag, dvs. tilfælde, hvor serviceforpligtelserne er påtaget i
forbindelse med et salg, således at vederlaget er indeholdt i købesummen, og hvor servicefor-
pligtelserne endvidere har en nær sammenhæng med garantiforpligtelser, som sælgeren sam-
tidig har påtaget sig.
                                               - 2 -
med disse bemærkninger og i øvrigt af de grunde, landsretten har anført, stadfæster højesteret
dommen.
                                     thi kendes for ret:
landsrettens dom stadfæstes.
i sagsomkostninger for højesteret skal cargobull finance a/s betale 60.000 kr. til skattemi-
nisteriet.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
